Panjo ja Jänku.
Advendikalender.
5. luuk avaneb.
Tulles valguse Sa tõid, kingitused kalleimad. Õndsuse ja andestuse ..
Minu kord on avada.
Kas seda on praotatud juba?
Ei saa aru, kes kül võis seda praotada?
Siin ei olnud ju kedagi, kes oleks seda praotanud.
Mulle tundub, et vaid üks väike kassiniru võis seda praotada.
Jänku, mul on tõesti paha olla, kui sa mind pilkad.
Ma vaid natu-natukene piilusin sinna.
Ma ei näinud sealt mitte midagi. Jänku - ma palun andeks.
Minagi palun andeks - egas sina miski niru ka ole.
Sa oled sobivalt kõhn kass, parimas eas.
Ja oled veel mu parim sõber.
Hulda - avan ma juba luugi?
Ava aga. Jänku täna on sulle väike üllatuski veel.
Oo ma armastan üllatusi.
Siis on ju tore, sa ei oska arvatagi mis üllatuseks on.
Ütle ruttu, ma ju ei näinud midagi, ma praotasin vaid.
Mis seal on?
Seal on toitu söövaid inimesi.
Mida nad söövad? Ega nad suppi söö?
Ei neil suppi ole. Ons neil saia? Mida sa arvad neid söövat?
Ega neil piparkooke ole. Kindlasti datli kooki nagu kihluspeolgi.
Suu hakkab vett jooksma, kui vaatad seda.
Jänku ole nüüd vait - Hulda loeb.
Ja nendel päevadel sündis, et keiser Augustus käskis kõiki,
minema oma kodulinna, tulumaksu teadet täitma.
Nüüd alles algas sumin, vanaemad meenutasid, kes kuhu suguvõsasse
oli liitunud ja kellega keegi pidi nüüd koos reisima.
Parandati riideid, uusigi õmmeldi. Tehti igasuguseid ettevalmistusi.
Reisimärssidest pesti hapupiimalõhn välja ja leiba küpsetati toiduks
teele kaasavõtmiseks nii palju, et ahjud särtsusid.
Varsti olid teed täis reisurahvast.
Kes läks alla Petlemma ja kes üles Juudamaale.
Üles Jeruusalemma ja sinna ja tänna.
Toitu pakiti kodus ja söödi teepervedel.
Eeslid sõid puude alt rohtu, kui seda seal veel oli.
Eesleidki oli palju liiklemas.
On ju tore kook - Hulda on selle sulle küpsetanud.
Kas see on porgandikook?
Ongi porgandikook. Jeee - see on mu lemmik ja lõhnabki nii hästi.
Õnnistame ruttu toitu, et saame sööma hakata.
Tahad sa koos õnnistada? Jah ikka.
Jeesus õnnista meie toitu, vaestele anna ka, et meie ei peaks andma.
Ei - nii ei tohi. See oli inetult öeldud.
Andestust-mul on nii häbi, aga mulle väga maitseb porgandikook.
See on mu lemmikkook.
Tõlge: Einike Pähn